钦定古今图书集成/理学汇编/字学典/第057卷 > 《宋宣和画谱》 > 《古今名画苑序》明·王世贞
## 钦定古今图书集成/理学汇编/字学典/第057卷 > 《宋宣和画谱》 > 《古今名画苑序》明·王世贞

自《六书》之学行，而其言曰：“画不过其一耳。”然而不然，
盖颜光禄之训曰：“图理而为卦也，图识而为书也”，画
所谓图形鼎立而三者也。且有仓颉，则有史皇、神禹
之告成功也。而见于书者，若锺、若雕戈、若岣嵝之石。
而至于画，则悉取九牧之贡金而为鼎，而象其州之
山川百物神奸，而置之魏阙之上，不亦略于书而详
于画哉？然而不然，其识者曰：“圣人之立言，与书相表
里者也。言无体，以《书》为体。今百官以治，万民以察，八荒以同，六籍以纪，皆书为之也。书之用圆，圆则广；画
之用方，方则狭。虽然，其致未有不相通者也。”故书有
古文，有大篆，有小篆，有古今隶，有行，有草，而画有人
物，有山川，有宫室，有鸟兽虫鱼草卉。书之圣者，为籀
为斯，为锺为张、为崔为蔡、为羲为献，其贤者，为杜为
师，为梁为卫，为索，为晋六朝诸贤，以至欧、虞、永、褚、旭、
素、颜、柳之类；画之圣者，为顾为曹，为卫为陆，为张为
道子为成，其贤者，为墨为勖，为微为逵，为廙，为二阎，
为展，为董，为尉迟，为二李，为维为昉，为仝为董，为六
朝诸贤，以至荆、范、马、夏巨然、孟𫖯、王蒙、子久之类，其
则亦未有不相合者也。今夫睹古圣哲之懿，宁不翼
然而思《齐》者哉？其于淫慝，宁不慡然而思戒者哉？翫
仙释之消摇，而不寄踪于尘外者哉？即小乘报应之
微，而不惕然而内自讼者哉？山郁然而高深，水悠然
而广且清，而不悦吾之性灵哉？夭乔飞走之若生，而
有不动吾之天机哉！故自五代而上，其画有赋者，有
赋而比者。五代而下，其画有赋者，有赋而兴者。拟于
诗，则皆《风》《雅》《颂》之遗也。是故画之用，狭于书而体不
让也。吾于此二端，虽不能得之于手，而尚能得之于
目。又雅好其说，以故略访法书，例采古今之论有关
于画，若谢赫、张彦远之流者，录之得若干卷，曰《名画
苑》，而为之序。